Merah Falu

Merah falu atau merah falun (   ) ialah cat merah telap yang biasa digunakan pada pondok kayu dan bangsal di Sweden, Finland dan Norway .

 Sejarah 
Selepas beratus-ratus tahun melombong tembaga di Falun, longgokan besar sisa produk perlombongan tembaga telah termendap di atas tanah di sekitar lombong.

Menjelang abad ke-16, pemineralan tailing dan sanga lombong yang ditambah oleh pelebur mula menghasilkan selut berwarna merah yang kaya dengan tembaga, limonit, asid silisik dan zink . Apabila selut dipanaskan selama beberapa jam dan kemudian dicampur dengan minyak biji rami dan tepung rai, selut itu berubah menjadi cat kalis cuaca yang sangat baik. Semasa abad ke-17 pula, merah falu mula disapu pada bangunan kayu untuk meniru luaran bata merah yang dibina oleh golongan bangsawan.

Di kawasan perumahan Sweden, bangunan kayu sering dicat dengan merah falu sehingga pada awal abad ke-19 apabila pihak berkuasa mula menghentikan penggunaan cat tersebut.

 Kebangkitan semula 
Kemahsyuran merah falu mengalami kebangkitan semula terutamanya di kawasan luar bandar Sweden pada abad ke-19 apabila petani dan peladang yang miskin mula mengecat rumah mereka dengan cat ini. Merah falu  masih digunakan secara meluas di kawasan luar bandar ketika ini. Perumpamaan Finland yang berbunyi punainen tupa ja perunamaa, "sebuah pondok merah dan setompok tanah kentang" merujuk kepada rumah dan kehidupan yang damai, adalah kiasan yang merujuk kepada rumah desa yang dicat dengan warna merah falu.
kiri|thumb| Merah falu selepas dikacau dan dijerang sehingga menjadi cat

 Kandungan 
Cat merah falu terdiri daripada air, tepung rai, minyak biji rami, silikat, oksida besi, sebatian tembaga dan zink. Apabila merah falu semakin matang, pengikat juga akan semakin uzur dan meninggalkan serdak pewarna yang sepur, pembaikpulih cat merah falu ini sangat mudah kerana dengan hanya memberus permukaan tersebut adalah sudah memadai sebelum mengecatan semula dilakukan. 

Warna sebenar merah falu mungkin berbeza bergantung pada tahap pembakaran oksida yang boleh dikenalpasti dari warna hitam hingga ke warna merah menyala. Warna merah falu yang berlainan telah terkenal pada zaman yang berbeza. 

 Rujukan 

 Pautan luar 

 Ujian rintangan kulapuk di Sweden (merah falu pada halaman 5, dalam bahasa Sweden)